Sahel Adaptive Social Protection Programme Danmark kan afhjælpe konsekvenser af COVID-19 for de meste sårbare grupper ved at bidrage til at
 udbygge de sparsomme sociale sikkerhedsnet i Sahel. Indsatsen vil afhjælpe udfordringer på kort sigt
 (3-6 måneder), såsom sult, og samtidig opbygge kapacitet til at imødegå fremtidige chok som følge af
 klimaforandringer (tørke/oversvømmelser), konflikt, fordrivelse og irregulær migration. De sociale
 sikkerhedsnet har særligt fokus på at styrke tilpasningsevne til chok og bidrager fx med
 kontantbaseret hjælp og jobskabelse m.v. At kunne nå de mest sårbare, herunder personer med
 handicap, er en af hovedprioriteterne med sociale sikkerhedsnet.